
62   DR.30.11.2015 

 

 
 

Apa yang saya nampak, ini memberikan seolah-olah tidak mempedulikan langsung 
perkara-perkara ini berlaku yang menyebabkan kesesakan lalu lintas satu, risiko nyawanya 
pun satu dan lebih malang lagi ialah dia selagi kita tidak beri contribution ataupun tidak beri 
derma, dia ketuk pintu macam hendak pecah. Jadi ini saya kira adalah perkara yang harus 
kementerian lihat daripada prospek lebih jauh iaitu kita jangan dilihat negara yang seolah-
olah peminta sedekah dibuka luas kepada semua orang, ataupun diberikan laluan dan tidak 
dikenakan penguatkuasaan. Ini harus diberikan perhatian. Saya mohon Yang Berhormat 
Menteri supaya perkara ini tidak boleh berlaku.  

Macam dulu kita tengok dan sekarang pun berlaku lagi di rumah rehat, ada sahaja 
orang minta sedekah tengah waktu pagi, petang dan malam. Tidak ke sekolah kah mereka 
ini? Saya lihat sumbangan itu sumbangan yang berterusan bertahun-tahun. Tidak capai kah 
lagi matlamat untuk kumpulkan wangnya? Isunya ialah anak-anak ini perlu perhatian 
pendidikan. Apakah mereka itu dalam usia 12 tahun, 11 tahun ini, pendidikan itu diambil 
sebagai aspek yang penting? Akan tetapi yang jelas ia berterusan dan tidak ada sekatan.  

Saya mohon kementerian supaya melihat perkara ini serius, supaya janganlah 
diletakkan negara ini seolah-olah, saya hendak sebut pun tidak berapa hendak seronok 
tetapi Yang Berhormat Menteri harus memberikan tumpuan untuk pastikan rumah rehat, 
tempat petrol pamnya dengan traffic lightnya tidak lagi ada anak-anak kecil yang mengetuk 
pintu minta derma yang saya rasa ini amat tidak sesuai dan tidak diperlukan ataupun tidak 
boleh berlaku dalam negara yang kita anggap untuk mencapai negara yang maju yang saya 
lihat kenampakan tidak ada persiapan ke arah itu.  

Maka, itu sahaja Tuan Pengerusi. Terima kasih Tuan Pengerusi. 

■1620 

Tuan Pengerusi [Datuk Haji Ismail bin Haji Mohamed Said]: Ya, terima kasih. 
Yang Berhormat Rantau Panjang. Selepas Yang Berhormat Rantau Panjang Yang 
Berhormat Menteri jawab. Sila. 

Puan Hajah Siti Zailah binti Mohd. Yusoff [Rantau Panjang]: Terima kasih, 
Tuan Pengerusi kerana memberi peluang kepada saya untuk bersama-sama 
membahaskan Bekalan 48 - Kementerian Pembangunan wanita, Keluarga dan Masyarakat. 
Fenomena yang ada pada hari ini sebenarnya cukup menyebakkan dada kita apabila kita 
melihat bagaimana begitu tinggi angka sebagaimana yang disebut dalam Dewan yang ini 
wanita dirogol, kanak-kanak didera begitu juga kes penceraian yang begitu tinggi puluhan 
ribu setiap tahun.  

Kes pendakwaan yang lemah terutama berkaitan dengan isu-isu berkaitan dengan 
wanita, begitu juga lambakan anak haram dan luar nikah, begitu juga isu keselamatan, isu 
kesihatan wanita yang sepatutnya diberi perhatian utama oleh kerajaan.  

Jadi kita melihat maksud B.48 ini di mana dalam Bajet 2016 menunjukkan 
peruntukan yang telah dikurangkan begitu banyak iaitu pengurangan sebanyak RM260 juta 
11.58% berbanding dalam peruntukan tahun 2015 iaitu RM171 juta untuk mengurus dan 
RM89 juta untuk pembangunan.  

Jadi saya ingin tahu sejauh mana pencapaiannya, sejajar dengan peranan 
kementerian yang menjadi peneraju utama terhadap isu-isu yang berkaitan dengan wanita, 
pembangunan keluarga dan masyarakat melihat begitu banyak permasalahan yang ada 
dalam negara kita hari ini macam mana kerajaan, pihak kementerian menyusun atur untuk 
memastikan tanggungjawab utama ini dapat diselesaikan. 

Jadi saya ingin penjelasan sejauh mana program-program yang telah disusun oleh 
pihak Kementerian Pembangunan Wanita, Keluarga dan Masyarakat dapat menyelesaikan 
isu yang sedang berlaku pada hari ini. Apakah pencapaiannya setakat ini dan sejauh 
manakah apa yang dirancang oleh hari ini untuk buat penambahbaikan untuk memastikan 
isu-isu yang berkaitan dengan kepentingan wanita, keluarga dan masyarakat dapat 
diselesaikan. Ini sebab kejayaan kita bukan sahaja dari sudut ekonomi, tidak ada erti kita 
berjaya maju dari sudut ekonomi menuju tahun 2020 untuk mencapai negara maju 
berpendapatan tinggi sedangkan keruntuhan institusi kekeluargaan kita runtuh, moral rakyat 



Apa yang saya nampak, ini memberikan seolah-olah tidak mempedulikan langsung perkara-perkara ini berlaku yang menyebabkan kesesakan lalu lintas satu, risiko nyawanya pun satu dan lebih malang lagi ialah dia selagi kita tidak beri contribution ataupun tidak beri derma, dia ketuk pintu macam hendak pecah. Jadi ini saya kira adalah perkara yang harus kementerian lihat daripada prospek lebih jauh iaitu kita jangan dilihat negara yang seolah- olah peminta sedekah dibuka luas kepada semua orang, ataupun diberikan laluan dan tidak dikenakan penguatkuasaan. Ini harus diberikan perhatian. Saya mohon Yang Berhormat Menteri supaya perkara ini tidak boleh berlaku. Macam dulu kita tengok dan sekarang pun berlaku lagi di rumah rehat, ada sahaja orang minta sedekah tengah waktu pagi, petang dan malam. Tidak ke sekolah kah mereka ini? Saya lihat sumbangan itu sumbangan yang berterusan bertahun-tahun. Tidak capai kah lagi matlamat untuk kumpulkan wangnya? Isunya ialah anak-anak ini perlu perhatian pendidikan. Apakah mereka itu dalam usia 12 tahun, 11 tahun ini, pendidikan itu diambil sebagai aspek yang penting? Akan tetapi yang jelas ia berterusan dan tidak ada sekatan. Saya mohon kementerian supaya melihat perkara ini serius, supaya janganlah diletakkan negara ini seolah-olah, saya hendak sebut pun tidak berapa hendak seronok tetapi Yang Berhormat Menteri harus memberikan tumpuan untuk pastikan rumah rehat, tempat petrol pamnya dengan traffic lightnya tidak lagi ada anak-anak kecil yang mengetuk pintu minta derma yang saya rasa ini amat tidak sesuai dan tidak diperlukan ataupun tidak boleh berlaku dalam negara yang kita anggap untuk mencapai negara yang maju yang saya lihat kenampakan tidak ada persiapan ke arah itu. Maka, itu sahaja Tuan Pengerusi. Terima kasih Tuan Pengerusi. #1620. Tuan Pengerusi [Datuk Haji Ismail bin Haji Mohamed Said]: Ya, terima kasih. Yang Berhormat Rantau Panjang. Selepas Yang Berhormat Rantau Panjang Yang Berhormat Menteri jawab. Sila. Puan Hajah Siti Zailah binti Mohd. Yusoff [Rantau Panjang]: Terima kasih, Tuan Pengerusi kerana memberi peluang kepada saya untuk bersama-sama membahaskan Bekalan 48- Kementerian Pembangunan wanita, Keluarga dan Masyarakat. Fenomena yang ada pada hari ini sebenarnya cukup menyebakkan dada kita apabila kita melihat bagaimana begitu tinggi angka sebagaimana yang disebut dalam Dewan yang ini wanita dirogol, kanak-kanak didera begitu juga kes penceraian yang begitu tinggi puluhan ribu setiap tahun. Kes pendakwaan yang lemah terutama berkaitan dengan isu-isu berkaitan dengan wanita, begitu juga lambakan anak haram dan luar nikah, begitu juga isu keselamatan, isu kesihatan wanita yang sepatutnya diberi perhatian utama oleh kerajaan. Jadi kita melihat maksud B.48 ini di mana dalam Bajet 2016 menunjukkan peruntukan yang telah dikurangkan begitu banyak iaitu pengurangan sebanyak RM260 juta 11.58% berbanding dalam peruntukan tahun 2015 iaitu RM171 juta untuk mengurus dan RM89 juta untuk pembangunan. Jadi saya ingin tahu sejauh mana pencapaiannya, sejajar dengan peranan kementerian yang menjadi peneraju utama terhadap isu-isu yang berkaitan dengan wanita, pembangunan keluarga dan masyarakat melihat begitu banyak permasalahan yang ada dalam negara kita hari ini macam mana kerajaan, pihak kementerian menyusun atur untuk memastikan tanggungjawab utama ini dapat diselesaikan. Jadi saya ingin penjelasan sejauh mana program-program yang telah disusun oleh pihak Kementerian Pembangunan Wanita, Keluarga dan Masyarakat dapat menyelesaikan isu yang sedang berlaku pada hari ini. Apakah pencapaiannya setakat ini dan sejauh manakah apa yang dirancang oleh hari ini untuk buat penambahbaikan untuk memastikan isu-isu yang berkaitan dengan kepentingan wanita, keluarga dan masyarakat dapat diselesaikan. Ini sebab kejayaan kita bukan sahaja dari sudut ekonomi, tidak ada erti kita berjaya maju dari sudut ekonomi menuju tahun 2020 untuk mencapai negara maju berpendapatan tinggi sedangkan keruntuhan institusi kekeluargaan kita runtuh, moral rakyat.